Luis Corvalán

Luis Alberto Corvalán Lepe (14. september 1916 Tomé – 21. juuli 2010 Santiago) oli Tšiili kommunistlik poliitik.

Luis Corvalán astus Tšiili Kommunistlikku Parteisse 1932. aastal. Elukutselt oli ta õpetaja.Kate Clark. Luís Corvalán obituary The Guardian, 15. august 2010 Alates 1952. aastast oli ta Tšiili Kommunistliku Partei Keskkomitee liige. 1956–1958 oli ta Tšiili Kommunistliku Partei Keskkomitee Poliitkomisjoni liige ja Keskkomitee sekretär. 1958. aastal valiti ta Tšiili Kommunistliku Partei peasekretäriks. Alates 1961. aastast oli ta Tšiili parlamendi liige.Luis Corvalán Lepe : Reseñas Biográficas Portada Historia Política

Luis Corvalán arreteeriti 1973. aasta septembris sõjaväelise riigipöörde ajal. Corvaláni hoiti vangistuses kuni 1976. aastani, mil ta vahetati Nõukogude dissidendi Vladimir Bukovski vastu.Douglas Martin. Luis Corvalán Dies at 93; Led Communists in Chile New York Times, 29. juuli 2010

Kuni 1988. aastani elas Luis Corvalán pagenduses Nõukogude Liidus, misjärel pöördus muutunud oludes Tšiilisse tagasi.Ingrid Saavedra.   Fallece Luis Corvalán Lepéz, ex secretario general del PC Radio Uchile Tšiili Kommunistliku Partei peasekretär oli ta kuni 1990. aastani.Rafael Luís Gumucio Riva. Der Abschied von Luís Corvalán Lepe Quetzal, august 2010

Viited

Kategooria:Tšiili poliitikud
Kategooria:Karl Marxi ordeni kavalerid
Kategooria:Lenini ordeni kavalerid
Kategooria:Lenini rahupreemia laureaadid
Kategooria:Sündinud 1916
Kategooria:Surnud 2010